CELEX: 62018CN0069
Language: el
Date: 2018-02-01 00:00:00
Title: Υπόθεση C-69/18: Προσφυγή της 1ης Φεβρουαρίου 2018 — Ευρωπαϊκή Επιτροπή κατά Δημοκρατίας της Σλοβενίας

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/13
            
         Προσφυγή της 1ης Φεβρουαρίου 2018 — Ευρωπαϊκή Επιτροπή κατά Δημοκρατίας της Σλοβενίας
   (Υπόθεση C-69/18)
   (2018/C 152/14)
   Γλώσσα διαδικασίας: η σλοβενική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: H. Støvlbæk, G. von Rintelen, M. Žebre)
   
      Καθής: Δημοκρατία της Σλοβενίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Σλοβενία, καθόσον δεν θέσπισε, έως τις 17 Ιουνίου 2016 όλες τις αναγκαίες νομοθετικές, κανονιστικές και διοικητικές διατάξεις για τη μεταφορά στην εσωτερική νομοθεσία της οδηγίας 2014/56/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την τροποποίηση της οδηγίας 2006/43/ΕΚ για τους υποχρεωτικούς ελέγχους των ετήσιων και των ενοποιημένων λογαριασμών (ΕΕ L 158, 27.5.2014, σ. 196), παρέβη τις υποχρεώσεις που υπέχει από το άρθρο 2 της εν λόγω οδηγίας,
            
         
               —
            
            
               να υποχρεώσει τη Δημοκρατία της Σλοβενίας να καταβάλει το ποσό των 7 986,60 ευρώ ημερησίως, βάσει του άρθρου 260, παράγραφος 3, ΣΛΕΕ, υπολογιζόμενο από την ημερομηνία εκδόσεως της αποφάσεως στην παρούσα υπόθεση,
            
         
               —
            
            
               να καταδικάσει τη Δημοκρατία της Σλοβενίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Σύμφωνα με το άρθρο 2 της οδηγίας 2014/56/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την τροποποίηση της οδηγίας 2006/43/ΕΚ για τους υποχρεωτικούς ελέγχους των ετήσιων και των ενοποιημένων λογαριασμών, η Δημοκρατία της Σλοβενίας έπρεπε να έχει θεσπίσει και να δημοσιεύσει τις αναγκαίες διατάξεις για να συμμορφωθεί με την παρούσα οδηγία το αργότερο έως τις 17 Ιουνίου 2016. Επειδή μέχρι την ημερομηνία αυτή, η Δημοκρατία της Σλοβενίας δεν ενημέρωσε την Επιτροπή για τη μεταφορά στην εσωτερική νομοθεσία όλων των διατάξεων της εν λόγω οδηγίας, το θεσμικό όργανο αποφάσισε να προσφύγει ενώπιον του Δικαστηρίου.
   Με το δικόγραφο της προσφυγής της, η Επιτροπή προτείνει στο Δικαστήριο να υποχρεώσει τη Δημοκρατία της Σλοβενίας να καταβάλει ως πρόστιμο το ποσό των 7 986,60 ευρώ ημερησίως. Κατά τον υπολογισμό του ποσού αυτού, η Επιτροπή συνεκτίμησε τη σοβαρότητα και τη διάρκεια της παράβασης του δικαίου της Ένωσης, καθώς και το αποτρεπτικό αποτέλεσμα, λαμβάνοντας υπόψη την ικανότητα πληρωμής του κράτους μέλους, δηλαδή της Δημοκρατίας της Σλοβενίας
   Η προθεσμία για τη μεταφορά της οδηγίας στην εσωτερική νομοθεσία έληξε στις 17.6.2016.